OSNOVNA ŠKOLA IVANSKA

Ulica Petra Preradovića 2, Ivanska

RKP 08282,

MB 03031128

Razina: 31,

Razdjel: 000,

Djelatnost: 8520 Osnovno obrazovanje

Osnivač: Bjelovarsko-bilogorska županija

Općina: Ivanska

**BILJEŠKE UZ FINANCIJSKO IZVJEŠĆE ZA RAZDOBLJE OD 01.01.2023. DO 31.12.2023. GODINE**

Na temelju Pravilnika o financijskom izvještavanju u proračunskom računovodstvu NN 037/2022, proračunski korisnici prema Članku 6. Stavka 1. sastavljaju Financijske izvještaje Bilancu na obrascu BIL, Izvještaj o prihodima, primicima i izdacima na obrascu PR-RAS, Izvještaj o rashodima prema funkcijskoj klasifikaciji na obrascu RAS-funkcijski, Izvještaj o promjenama u vrijednosti i obujmu imovine i obveza na obrascu P-VRIO, Izvještaj o obvezama na obrascu OBVEZE. Prema navedenom Pravilniku Članka 7. Stavka 1. sastavlja se i Referentna stranica Izvještaja proračunskih korisnika. Uz navedeno sastavljaju se na temelju Financijskih izvještaja i Bilješke.

Podaci koji se odnose na novčane iznose u obrascima se iskazuju u punom broju sa dvije decimale u službenoj valuti Republike Hrvatske, a s obzirom da je od 1. siječnja 2023. službena valuta euro, novčani iznosi unose se u eurima i eurocentima.

Rad Škole financira se iz državnog proračuna za plaće i materijalna prava zaposlenih, za udžbenike i prehranu učenika, te županijski proračun za redovne materijalne troškove.

Škola ostvaruje i vlastite prihode od zakupa školsko-sportske dvorane, stanarine i zemljišta, prihode za posebne namjene za rad školske kuhinje, donacije od neprofitnih organizacija i pomoći iz općinskog proračuna.

Posredstvom nadležne županije ostvarujemo prihode iz fonda EU za rad pomoćnika u nastavi, za projekt školske sheme voća i mlijeka za sve učenike, za projekt medni dan za učenike prvih razreda.

Škola posluje preko županijske riznice i ima dva otvorena računa, a to su žiro račun i račun za potrebe projekta Erasmus +.

Radi transparentnog praćenja prihoda i rashoda organizirana su u okviru knjigovodstva mjesta prihoda/troška i to:,

1. OŠ Ivanska – županijski proračun
2. OŠ Ivanska – državni proračun ( MZOŠ )
3. Školska kuhinja
4. Školsko-sportska dvorana
5. Školsko-sportski klub
6. Stambeni dio
7. Udžbenici
8. Izvanučionička nastava i slično
9. Ostala nespomenuta vlastita mjesta.

**Bilješke uz Financijski izvještaj Bilanca na obrascu BIL**

Bilanca je financijski izvještaj o stanju imovine, obveza i vlastitih izvora i sastavlja se na obrascu BIL koji sadrži:

* stupac 1 – brojčana oznaka računa iz Računskog plana,
* stupac 2 – opis stavke (naziv računa iz Računskog plana),
* stupac 3 – šifra,
* stupac 4 – stanje 1. siječnja 2023.
* stupac 5 – stanje 31. prosinca 2023.
* stupac 6 – indeks promjene stanja.

Značajnija odstupanja od ostvarenja u prethodnom razdoblju i pojašnjenja stavki:

0223 Oprema za održavanje i zaštitu iznos na početku izvještajnog razdoblja je umanjen za 1 cent radi usklade stanja na dan 1. siječnja 2023, u poslovnim knjigama koji je proizašao zbog pretvaranja kune u euro.

02924 Ispravak vrijednosti knjiga umjetničkih djela i ostalih izložbenih vrijednosti zaštitu iznos na početku izvještajnog razdoblja je umanjen za 1 cent radi usklade stanja na dan 1. siječnja 2023, u poslovnim knjigama koji je proizašao zbog pretvaranja kune u euro.

1112 Novac na računu kod tuzemnih poslovnih banaka u odnosu na početno izvještajno razdoblje je u većem iznosu, jer se sastoji od iznosa koji je ostvaren vlastitim prihodima i iznosa koji je namijenjen za potrebe Erasmus + projekta.

129 Ostala potraživanja – ovdje je knjiženo potraživanje od HZZO za bolovanja koja se refundiraju. U 2023. godini je HZZO vratio u državni proračun dio potraživanja, pa je iznos u odnosu na početno izvještajno razdoblje manji. Iznos na početku izvještajnog razdoblja je povećan za 2 centa radi usklade stanja na dan 1. siječnja 2023, u poslovnim knjigama koji je proizašao zbog pretvaranja kune u euro.

165 Potraživanja za upravne i administrativne pristojbe, pristojbe po posebnim propisima i naknade – potraživanja od roditelja za uplatu za školske obroke su manja jer su roditelji dio potraživanja za školsku kuhinju platili tokom 2023 godine.

166 Potraživanja se odnosi na potraživanja za stanarinu ( stan Donja Šušnjara ) za razdoblje od 12/2008 do 01/2014. Potraživanje od dužnika je utuženo i postoji Ovršni prijedlog općenito na imovini ovršenika.

191 Rashodi budućih razdoblja odnose se na rashod za projekt Erasmus +. S obzirom da početkom izvještajnog razdoblja nije bilo projekta Erasmus +, te je taj projekt krenuo tokom ove 2023. godine iznos za rashode za buduća razdoblja razlikuje se na početku izvještajnog razdoblja i na kraju izvještajnog razdoblja.

193 Kontinuirani rashodi budućih razdoblja se odnose na obračunatu plaću za 12. mjesec 2023. godine, na obračunate troškove prijevoza na posao, te materijalna prava zaposlenih za 11 i 12. mjesec 2023. Na početku izvještajnog razdoblja manji su, a na kraju izvještajnog razdoblja veći su. Razlog tome je veća osnovica za obračun plaće tokom 2023. godine i postojanost privremenog dodatka plaći koji su povećali iznos za plaću zaposlenih. Uz navedeno povećan je iznos za nadoknadu troškova zaposlenicima za prijevoz na posao tokom 2023., zbog povećane cijene energenata na tržištu, sukladno tome Vlada Republike Hrvatske donijela je Odluku o visini naknade troškova prijevoza po prijeđenom kilometru.

9111 Vlastiti izvori iz proračuna iznos na početku izvještajnog razdoblja je uvećan za 1 cent radi usklade stanja na dan 1. siječnja 2023., u poslovnim knjigama koji je proizašao zbog pretvaranja kune u euro.

9112 Ispravak ostalih vlastitih izvora za obveze iznos na početku izvještajnog razdoblja je uvećan za 1 cent radi usklade stanja na dan 1. siječnja 2023., u poslovnim knjigama koji je proizašao zbog pretvaranja kune u euro.

**Bilješke uz Izvještaj o prihodima, primicima i izdacima na obrascu PR-RAS**

Izvještaj o prihodima i rashodima, primicima i izdacima sadrži podatke o ostvarenim prihodima i primicima, rashodima i izdacima te podatak o rezultatu poslovanja i sastavlja se na obrascu PR-RAS koji sadrži:

* stupac 1 – brojčana oznaka računa iz Računskog plana,
* stupac 2 – opis stavke (naziv računa iz Računskog plana),
* stupac 3 – šifra,
* stupac 4 – ostvareno u izvještajnom razdoblju prethodne 2022. godine,
* stupac 5 – ostvareno u izvještajnom razdoblju tekuće 2023. godine,
* stupac 6 – indeks ostvarenja u odnosu na isto razdoblje prethodne godine.

6362 Kapitalne pomoći proračunskim korisnicima iz proračuna koji im je nadležan su povećane na kraju izvještajnog razdoblja u odnosu na početak, jer su tokom godine 2023. dobivene pomoći od Općine Ivanska za kupnju namještaja, dobivena je doznaka sredstava državnog proračuna za kupnju lektire za školsku knjižnicu, dobivena je doznaka sredstava iz državnog proračuna za kupnju trajnih udžbenika.

6615 Prihodi od pruženih usluga se odnose na prihode od zakupa školsko-sportske dvorane i stanarine. Prihodi su veći u odnosu na početak izvještajnog razdoblja jer je zakup dvorane u ovoj godini iskorišteniji, a korisnici su platili zakup i iz ranijih godina.

6632 Kapitalne donacije su manje na kraju izvještajnog razdoblja u odnosu na početak izvještajnog razdoblja jer je škola dobila donacije u manjem iznosu. Ova donacija se odnosi na interaktivni uređaj sa setom robota koji je donacija Institucije za razvoj i inovativnost.

6712 Prihodi iz nadležnog proračuna za financiranje nabave nefinancijske imovine su puno veći na kraju izvještajnog razdoblja u odnosu na početak izvještajnog razdoblja. Tokom 2023. godine bila je veća nabava nefinancijske imovine.

3111 Plaće za redovan rad na kraju izvještajnog razdoblja u odnosu na početak izvještajnog razdoblja su veće. Razlog tome je veća osnovica za obračun plaće tokom 2023. godine i postojanost privremenog dodatka plaći od 1. lipnja 2023. koji su povećali iznos za plaću zaposlenih.

3211 Službena putovanja na kraju izvještajnog razdoblja u odnosu na početak izvještajnog razdoblja su veće. U tokom 2023. godine zaposlenici su više odlazili na stručna usavršavanja.

3212 Naknade za prijevoz, za rad na terenu i odvojeni život na kraju izvještajnog razdoblja u odnosu na početak izvještajnog razdoblja su veće. Povećan je iznos za nadoknadu troškova zaposlenicima za prijevoz na posao tokom 2023., zbog povećane cijene energenata na tržištu, sukladno tome Vlada Republike Hrvatske donijela je Odluku o visini naknade troškova prijevoza po prijeđenom kilometru.

322 Rashodi za materijal i energiju su veći na kraju izvještajnog razdoblja u odnosu na početak izvještajnog razdoblja. Razlog tome je povećanje cijena materijala i energije na tržištu.

3296 Troškovi sudskih postupaka se odnose na tužbe radnika za isplatu razlike plaće na početku izvještajnog razdoblja. Tokom 2023. godine takvih troškova nije bilo pa je u tome razlika.

3423 Kamate za primljene kredite nije bilo tokom 2023. godine te iz toga razloga se razlikuje početak i kraj izvještajnog razdoblja.

3721 Naknade građanima i kućanstvima u novcu su veći na kraju izvještajnog razdoblja u odnosu na početak izvještajnog razdoblja. Razlog tome je veća nabava radnih bilježnica.

4212 Poslovni objektisu obnovljeni 2023. godine u većem iznosu u odnosu na početak izvještajnog razdoblja. Tokom 2023. napravljen je novi priključak vode i ugrađena nova pvc stolarija u Područnom odjelu Donja Petrička.

4214 Ostali građevinski objekti su u većem iznosu u odnosu na početak izvještajnog razdoblja. Tokom 2023. opremljeno je dječje igralište, izgradnja sjenice, te su obavljeni ostali građevinski radovi u Područnom odjelu u Narti.

4221 Uredska oprema i namještaj je nabavljen u toku 2023. godine u manjem iznosu u odnosu na početak izvještajnog razdoblja.

X006 Višak prihoda i primitaka raspoloživ u 2024. godini u iznosu od 26.639,28 eura se odnosi na vlastita i namjenska sredstva škole, koja nisu utrošena u 2023. godini.

19 Rashodi budućih razdoblja odnose se na rashod za projekt Erasmus + i na obračunatu plaću za 12. mjesec 2023. godine, na obračunate troškove prijevoza na posao, te materijalna prava zaposlenih za 11 i 12. mjesec 2023. Na početku izvještajnog razdoblja manji su, a na kraju izvještajnog razdoblja veći su. Razlog tome je postojanost Erasmus + projekta tokom 2023. i veće osnovice za obračun plaće tokom 2023. godine, te postojanost privremenog dodatka plaći od 1. lipnja 2023. koji su sveukupno povećali iznos za plaću zaposlenih.

Isplate će biti u siječnju 2024.

**Bilješke uz Izvještaj o rashodima prema funkcijskoj klasifikaciji na obrascu RAS-funkcijski**

Izvještaj o rashodima prema funkcijskoj klasifikaciji sadrži podatke o ostvarenim rashodima prema funkcijskoj klasifikaciji i sastavlja se na obrascu RAS – funkcijski koji sadrži:

* stupac 1 – brojčana oznaka funkcijske klasifikacije,
* stupac 2 – opis stavke (naziv funkcijske klasifikacije),
* stupac 3 – šifra,
* stupac 4 – ostvareno u izvještajnom razdoblju prethodne 2022. godine,
* stupac 5 – ostvareno u izvještajnom razdoblju tekuće 2023. godine,
* stupac 6 – indeks ostvarenja u odnosu na isto razdoblje prethodne godine.

Funkcijska klasifikacija se evidentira isključivo za rashode poslovanja i za izdatke za nabavu nefinancijske imovine.

0912 Osnovno obrazovanje je u većem iznosu u odnosu na početno izvještajno razdoblje. Razlog tome je povećanje sveukupnih rashoda tokom 2023.godine. Razlozi su već navedeni u većini opisanih stavaka.

0960 Dodatne usluge u obrazovanju su projekt pomoćnika u nastavi, projekt školske sheme voća i mlijeka.

**Bilješke uz Izvještaj o promjenama u vrijednosti i obujmu imovine i obveza na obrascu P-VRIO**

Izvještaj o promjenama u vrijednosti i obujmu imovine i obveza sadrži podatke o promjenama u vrijednosti i obujmu imovine i obveza koje nisu rezultat transakcija koje se iskazuju kao prihodi, primici, rashodi i izdaci i sastavlja se na obrascu P-VRIO koji sadrži:

– stupac 1 – brojčana oznaka računa iz Računskog plana,

– stupac 2 – opis stavke,

– stupac 3 – šifra,

– stupac 4 – iznos povećanja u izvještajnom razdoblju tekuće 2023. godine,

– stupac 5 – iznos smanjenja u izvještajnom razdoblju tekuće 2023. godine.

91512 Promijene u obujmu imovine se odnose na Odluku o isknjižavanju i prijenosu imovine koja se vodila u poslovnim knjigama Ministarstva znanosti i obrazovanja u poslovne knjige škole sudionice projekta Podrška provedbi Cjelovite kurikularne reforme od 30. lipnja 2023. Sukladno navedenoj Odluci i Naputku napravljeno je isknjižavanje i prijenos imovine (tableti) u vlasništvo škole. Nastavno na navedenu Odluku i Naputku cijeli iznos sadašnje vrijednosti iskazan je kao povećanje na P018 Proizvedena dugotrajna imovina.

**Bilješke uz Izvještaj o obvezama na obrascu OBVEZE**

Izvještaj o obvezama sadrži podatke o stanju obveza na početku izvještajnog razdoblja, podatke o povećanju i smanjenju obveza u izvještajnom razdoblju te stanje dospjelih i nedospjelih obveza na kraju izvještajnog razdoblja i sastavlja se na obrascu OBVEZE koji sadrži:

* stupac 1 – brojčana oznaka računa iz Računskog plana,
* stupac 2 – opis stavke,
* stupac 3 – šifra,
* stupac 4 – iznos.

Stanja nedospjelih obveza koje se odnose na obveze za povrat u državni proračun naknade bolovanja na teret HZZO-a i obveze za rashode poslovanja, od kojih je veći dio obveza za isplatu plaće za 12. mjesec 2023., a manji dio za redovne materijalne rashode, koji će biti plaćeni u 01. mjesecu 2024. godine.

U Ivanskoj, 30. 01. 2024.

 Ravnateljica:

­­­­­­­­­­­

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Sunčica Đuričić-Kocijan, dipl.uč